Държавен вестник, бр. 110, 2024 г., стр. 21

БРОЙ  110	
Д Ъ Р Ж А В Е Н  В Е С Т Н И К 	
СТР.  21   
3. Компетентните органи на двете дого­
варящи страни определят органи за връзка с 
цел улесняване прилагането на тази Спогодба.
4. Компетентните органи и институциите 
на двете договарящи страни се подпомагат 
взаимно по всички въпроси, свързани с при­
лагането на тази Спогодба, все едно въпросът 
засяга прилагането на собственото им зако­
нодателство. Тази помощ е безплатна.
5. Ако лице, което пребивава или има 
престой на територията на една от договаря­
щите страни, подаде заявление или получава 
обезщетение съгласно законодателството на 
другата договаряща страна и е необходима 
медицинска експертиза, компетентната инсти­
туция или институцията по пребиваване или 
временно пребиваване на първата договаряща 
страна урежда този преглед, ако е бил поис­
кан от компетентната институция на втората 
договаряща страна.
6. Освен когато се изисква оповестяване 
съгласно законодателството на една от дого­
варящите страни, информация за лице, изпра­
тена на тази договаряща страна от другата 
договаряща страна, се счита съгласно и за 
целите на тази Спогодба за конфиденциална 
и се използва единствено с цел изпълнение на 
тази Спогодба и законодателството, за което 
тази Спогодба се прилага.
Член 20
Използване на официалните езици
1. За целите на прилагането на тази Спо­
годба органите и институциите на двете дого­
варящи страни могат да общуват помежду си 
и с всички заинтересовани лица, независимо 
от тяхното пребиваване, непосредствено на 
официалните си езици.
2. Заявления или документи не могат да 
бъдат отхвърляни поради това, че са съставени 
на официалния език на другата договаряща 
страна.
3. Компетентните органи могат да пред­
видят изключения от предходните алинеи, 
които да бъдат посочени в Административното 
споразумение.
Член 21
Освобождаване от такси и легализация
1. Ако законодателството на една от до­
говарящите страни предвижда всяко удос­
товерение или други документи, които се 
представят съгласно законодателството на 
тази договаряща страна, да бъде освобож­
давано, частично или изцяло, от всякакви 
такси, определени от правните разпоредби на 
договарящите страни, консулски или адми­
нистративни такси, същото освобождаване се 
прилага към удостоверенията и документите, 
които се представят според законодателството 
на другата договаряща страна или съгласно 
тази Спогодба.
2. Всички декларации, документи и удос­
товерения от всякакъв вид, които трябва да 
бъдат съставени за целите на тази Спогодба, 
се освобождават от легализация от диплома­
тическите или консулските служби.
Член 22
Подаване на заявления или жалби
Всяко заявление или жалба, което следва 
за целите на законодателството на една от 
договарящите страни да е подадено в рамки­
те на предписан срок до институция на тази 
договаряща страна, се смята за подадено до 
тази институция, ако е представено в същия 
срок в съответната институция на другата 
договаряща страна.
Член 23
Възстановяване на неправомерно извършени 
плащания
Ако институцията на една от договаря­
щите страни е платила на получател сума в 
повече от тази, на която той има право, тази 
институция може, при условията и доколкото 
това е допустимо съгласно прилаганото от 
нея законодателство, да поиска от институ­
цията на другата договаряща страна, отго­
варяща за изплащането на обезщетението 
на това лице, да удържи надплатената сума 
от плащането, което извършва към него. 
Втората институция удържа сумата, докол­
кото това удържане е допустимо съгласно 
прилаганото от нея законодателство, все 
едно надплащането е било извършено от 
нея и превежда така удържаната сума на 
институцията – кредитор.
Член 24
Признаване на решения
Подлежащите на изпълнение решения, как­
то и други изпълними документи, издадени от 
орган или институция в една от договарящите 
страни, свързани със социалната сигурност, 
се признават на територията на другата до­
говаряща страна.
Член 25
Валута на изплащане
1. Компетентната институция на договаря­
ща страна определя правото на обезщетения 
съгласно своето законодателство и настоящата 
Спогодба във валутата на тази договаряща 
страна.
2. Изплащането на обезщетения, произти­
чащи от изпълнението на настоящата Спогод­
ба, се осъществява пряко към бенефициентите 
на територията на другата договаряща страна 
в свободно конвертируема валута съгласно 
съответното законодателство.